මෙම කඩා වැටුනු ගොඩනැගිල්ල දොඩංවල නාථ දේවාලයේ හිටපු බස්නායක නිලමේවරයෙකු වන අනුර ලෙව්කේට අයත් වන අතර, ප්‍රදේශවාසීන් චෝදනා කලේ ගොඩනැගිල්ල හිමිකරු ඇතුලු පිරිස අනතුර සිදුවීමේ අවදානම පිළිබද දැනුවත්ව ඊයේ අළුයම ඉන් පිටත්ව ගොස් ඇති බවටයි.කෙසේ වෙතත්, ගොඩනැගිල්ල හිමිකරු, බිරිඳ සහ ඔවුන්ගේ පුතණුවන් ගොඩනැගිල්ල කඩාවැටුනු ආසන්නයේ පිහිටි තවත් නිවසක සිට අද ප්‍රතිචාර දක්වා සිටියා.කඩා වැටුනු ගොඩනැගිල්ල පිහිටි ස්ථානය පේරාදෙණිය විශ්ව විද්‍යාලයේ ජ්‍යෙෂ්ඨ භූ විද්‍යාඥ මහාචාර්ය අතුල සේනාරත්න ද අද නිරීක්ෂණයට ලක්කල අතර ඉන් අනතුරුව ඔහු මාධ්‍ය වෙත අදහස් දක්වමින් කියා සිටියේ පසුගියදා මහනුවර ප්‍රදේශය ආශ්‍රිතව සිදුවූ භූ කම්පනය මෙම ගොඩනැගිල්ල කඩා වැටීමට සාධකයක් වූවාදැයි සම්බන්ධයෙන් සොයා බැලීමක් සිදුකරන බවයි.මේ අනුව අදාල ගොඩනැගිල්ලේ ප්‍රමිතිය සම්බන්ධයෙන් මතුව ඇත්තේ ප්‍රශ්ණාර්ථයක්.